
Біз жоғары білікті маман болсақ және еліміздегі экономика саласының дамуына үлесімізді қоссақ дейміз. Ал білімін әрі қарай ұштап, оны ғылыммен байланыстырамын дейтін түлектерге магистратура мен докторантура толық мүмкіндік береді. Кейбір студенттер ізденістерге қадам жасайды. Олар өздері жасап жатқан жобалар мен нұсқауларды ғылымға енгізуге талпынады.
Қазіргі заман талабына сай, бүгінде экономика саласы даму үстінде. Бәсекеге қабілетті болу үшін елімізде білімді мамандарды көбейту қажет. Сол себепті мемлекет тарапынан жоғары оқу орындарына қолдау жылдан-жылға көбейіп, шәкіртақы да өсіп отыр. Жақсы оқимын, білікті маман боламын деген жастарға жоғары оқу орындарында материалдық база мол мүмкіндік береді.
Ал оқу – студенттің өз қолында, талап-тілегіне, ізденісіне байланысты. Егер студент қауымының белсенділігін, ізденімпаздығын, кез келген ортаға бейімділігін ескерсек, қай заманда болмасын олар қоғамның үлкен қорғаушы күші.
Оқу орнын бітіргеннен кейін қызметке орналасу мәселесі қашанда алдыңғы кезекте тұратыны белгілі. Кейде оқу орнын бітірген жас маман жұмыс таппай сенделіп жүріп қалады. Мұндай келеңсіздіктерді болдырмас үшін тиісті мекеме қандай мамандықтарға сұраныс бар, қандай оқу орнын бітірген тиімді деген сауалдар төңірегінде сараптама, зерттеулер жүргізуі тиіс. Соған орай ең керекті деген мамандықтардың тізімі жариялануы және жұмыс беруші мен жоғары оқу орны арасында осы мәселе төңірегінде насихаттық жұмыс қолға алынуы керек.
Ертеңгі маман – бүгінгі студент өздерінің оқитын пәндерінің ғылыми бағыттылығына үлкен мән беріп отырады. Ғылыми зерттеулер жүргізу барысында сабақтастық, мүдделілік, басым бағыттар мен көкейкесті мәселелерді айыра білуге ұстаздар көмектеседі. 
Иә, еркін елдің ертеңі – білікті де білімді маман қолында. Елбасының жолдауында бүгінгі күннің талабы бойынша, білікті маман болу болашақтағы кәсіби мамандықты игеру, мемлекеттік тілді және шетел тілін меңгеру басты мақсат болу керек. 

	маман
	специалист

	үлес
	доля

	ізденіс
	поиск

	квалифицированный



Мәтін бойынша тапсырмалар

1-тапсырма. Мәтінді оқыңыз, жай жоспар құрыңыз.

2-тапсырма. Мәтін бойынша сұхбат құру үшін сұрақтар дайындаңыз.

[image: ]Лексика-грамматикалық жаттығулар
[image: ]1-жаттығу. Сөйлемдерді  дұрыс  құрастырыңыз.

1. Студенттердің,  жөнінде,  қалай  оқылатыны,  шет  мемлекеттердегі, терең,  біз, бастадық,  ойлана.
2. Етті, ғылым,  министрлігі,  Білім,  осы, бағытта,  және,  тәуекел, қадам, батыл, жасауға.
3. Оқу,  жүйеге,  орындары,  Қазақстандағы, көшті, көптеген, несиелік.


[image: NOTEPAD2]2-жаттығу.  Сөз тіркестерін пайдаланып сөйлем құраңыз.

Қазақстанның экономикасы, бәсекеге қабілетті, ғылымды дамыту, ұлттық кадрлар, ғылымды басқару, білімнің сапасы, жаңа технологияларды үйрету, мамандарды даярлау.

